
	[bookmark: nev]VASS ÁDÁM
Német nyelv, irodalom és kultúra mesterképzési szak
MA, 3. félév
Eötvös Loránd Tudományegyetem
Bölcsészettudományi Kar
	






Témavezető:
	Dr. V. Rada Roberta
egyetemi docens, ELTE BTK




A páneurópai piknik az egykori NDK-s sajtó tükrében. Egy nyelvészeti diskurzus elemzés

Jelen dolgozat támáját az egykori NDK, páneurópai piknikre vonatkozó média diskurzusa képezi, és egyben ezen diskurzus nyelvészeti elemzését is zászlajára tűzi.
A tervezett diskurzusnyelvészeti vizsgálat egy corpus-driven folyamaton, tehát egy induktív eljáráson keresztül nyeri eredményeit. A viszgálat tárgyaként egy 22 média-szövegből álló korpusz szolgál, mely a következő három, egykori NDK-s napilapból épül fel: Neues Deutschland, Neue Zeit valamint a Berliner Zeitung. A vizsgált intervallum 1989 és 1994 közötti időszak.
A diskurzus elemzés módszereként Ekkehard Felder, úgynevezett pragmaszemiotikus modellje szolgál. A páneurópai piknik tárgykörébe tartozó megnevezések vizsgálata a lexémák és szókapcsolatok szintjén történik, különös tekintettel az esemény, a szervezők és közreműködők, valamint az érintettek megnevezéseire.
Megkíséreljük a cselekményt vezérlő koncepciók felderítését. Megválaszolandó kérdéseink a következők: Hogyan történik a tények konceptualizálása a kiválasztott médiadiskurzusban? Milyen tudást, gondolatmintát és értékrendet közvetítenek a megnevezések nyelvi kifejeződései? Milyen nyelvi stratégiákon keresztül zajlik a perspektivizáció?
A feltevésünk az, hogy a történeti események, az 1989/90-es év társadalmi és politikai tények fényében a vizsgált időszakon belül a megnevezések változni fognak. Szintén várható, hogy a metaforikus és minősítő megnevezések száma fokozatosan csökken, és helyüket semleges megnevezések veszik át, melyek a késöbbiekben hivatalos és politikailag korrekt megnevezésekként szolgálnak. 



